**Obrazloženje**

Na web stranicama Općine Čavle objavljen je nacrt Odluke o stipendiranju sportaša te se poziva zainteresirana javnost na Savjetovanje o istoj.

Općinsko vijeće Općine Čavle na sjednici vijeća 14. rujna 2017.g. donijelo je Odluku o stipendiranju sportaša (˝Službene novine Primorsko-goranske županije˝ broj 25/17) te I. izmjene i dopune Odluke na sjednici održanoj 23. rujna 2021.g. (˝Službene novine Općine Čavle˝ broj 9/21).

Člankom 48. stavkom. 3 Jedinstvenih metodološko-nomotehničkih pravila za izradu akata koje donosi Hrvatski sabor (˝Narodne novine˝ broj 74/15) utvrđeno je ukoliko se više od polovine članaka osnovnog propisa mijenja odnosno dopunjava potrebno je pristupiti donošenju novog akta. U odnosu na postojeću Odluku o stipendiranju sportaša određene odredbe je bilo potrebno ukloniti obzirom na njihovu neprimjenjivost dok je neke segmente Odluke bilo potrebno pobliže urediti.

Novom Odlukom predviđa se promjena načina objave javnog natječaja, ukidanje rangiranja stipendista, predlaže se imenovanje Povjerenstva za dodjelu stipendija te se dodatno uređuju uvjeti dodjele stipendije i postupka odabira.

Rok za podnošenje prijedloga 26. kolovoza 2024. godine do 11.00h.

 Prijedlozi se mogu dostaviti pisanim putem ili na elektroničku adresu: pisarnica@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

KLASA:604-01/24-01/01

URBROJ:2170-17-01/04-24-1

Čavle, 26. srpnja 2024.g.

 Općinska načelnica